**PIELIKUMS**

Limbažu novada domes

23.02.2023. sēdes lēmumam Nr.142

(protokols Nr.3, 74.)

**“"Limbažiem ir 800" tie ir svētki gada garumā” pasākumu plāns**

Ceļā uz Limbaži 800 plāns (Iezīmē laika līniju no **2022.gada 18.novembra – 2023.gada 18.novembrim**)

Sauklis **: Limbaži IR**

**Katram gada mēnesis izdzīvo kādas emocijas, sajūtas, tēmu u.tt.**

**Visi pasākumi kopā veido lielo notikumu Limbaži 800.**

Septembris, oktobris ir šī **pasākuma ievads;**

Novembris, decembris, janvāris, februāris, marts, aprīlis, maijs, jūnijs **– kāpinājums;**

Jūlijs, augusts - **KULMINĀCIJA;**

Septembris, oktobris **– atrisinājums;** novembris **– nobeigums / jauns sākums (iezīmē laiku, kas paliek pēc 800. gades, esam iesaistījuši lielu daļu sabiedrības Limbaži 800 notikuma tapšanā, un no šī notikuma attīstās nākotnes pasākums jaunajam novadam, un tie ir Limbažu novada svētki, notiek sekmīgāka starpinstitucionālā sadarbība starp iestādēm visā novada teritorijā.**

**Pēc iedzīvotāju aptaujas “ Ideju Lāde” trīs galvenie “vaļi”, uz kuriem plānots saturs:**

1. **Limbažnieks – cilvēks - visos laika griežos;**
2. **Dabas vērtības, ezeri - Lielezers, jo pie ezera veidojusies šī skaistā apdzīvotā vieta - Limbaži!**
3. **Hanzas tirdzniecības ceļš, pilsēta Limbaži – Hanzas pilsēta Limbaži (iedzīvotāji norāda, ka vārds Limbaži jālieto kopā ar vārdu Hanza, tas ir gods būt dalībniecei Hanzas savienībā, tīklā).**

**Notikuma aktivitātes veidotas uz katra mēneša tēmas, sajūtas, kāda IR HANZAS PILSĒTA LIMBAŽI. Projektu realizē Limbažu novada domes apstiprināta darba grupa. No 2022.gada 2.novembra ir izveidotas 3 apakšgrupas ar vadītājiem.**

**1**. **Svētku mākslinieciskās programmas izveide** – Limbažu kultūras nams

**2**. **Komunikācija - nodrošināt informācijas plūsmu, atpazīstamību, publicitāti;** - Zane Lielkāja - Gerika

**3.** **Pilsētvide Limbažos** (sakoptie objekti, dobes, puķudobes, pulkstenis, estrāde, afišu stendi, soli parkā, vēsturiskie lukturi, pilsētvides noformējums visos svētkos ārtelpā u.tt.) Limbažu pilsētas apvienības pārvaldes vadītājs- Viktors Zujevs.

**Novembris - Limbaži IR BRĪVI**

Limbažu pilsētā un Latvijas valstī brīvi plīvo sarkanbaltsarkanie karogi! Varam brīvi lasīt latviešu valodā - mūsu pasakas, teikas, minēt mīklas. Brīvi svinēt svētkus, dejot dejas, dziedāt koros, spēlēt teātri un pie sirds piespraust svētku lentīti.

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| 23.septembris | Limbažu kultūras nams | sākam ceļu uz nozīmīgo ceļu uz īpašo jubileju Limbaži 800 kopā ar Liepājas Simfonisko orķestri talantīgo vijolnieku D. Bulajevu | Limbažu kultūras nama budžets 2022. profesionālie koncerti. | Plānots pasākums 2022.gadam.  (Uz koncerta programmām jaunā identitāte 22.septembrī apstiprinātā L800 logo, krāsojamās kartiņas.  Ideju Lāde (ideju apkopojums, mēneša garumā) |
| 15.oktobris | Rīga, Kalnciema Kvartāls | Limbažu novada dalība Kalnciema kvartālā (LAUTA) | SAB budžets, Lautas budžets, Kultūras pārvaldes budžets. (2022) gads | Preses konference  Ielūgums Rīgas mēram |
| **11.novembrī**  **18.novembris.** | Īpašs svētku godinājums 11.novembrī Limbažu kapos Baumaņu Kārlim. (Sakopjam kapu pieminekli u.c.)Lāpu gājiens, īpašs deju uzvedums, koncerts baznīcā.  Tiek godināti Limbažu Goda cilvēki. | Limbažu pilsētā, Baumaņu Kārļa laukumā, Baznīcas dārzā  Vestarda Šimkuss klavierkoncerts. | Plānots pasākums 2022.gadā pie Limbažu kultūras nama.  Plānots pasākums 2022.gadā pie Limbažu kultūras nama. | Izgaismo Baumaņu Kārļa pieminekli sadarbībā ar apsaimniekošanas nodaļu.  **4.maijā** izveidojam Audio instalācija himnām (vēl jāpadiskutē) |

Lai Limbažu pilsētā un Latvijā vienmēr plīvo mūsu sarkanbaltsarkanais karogs, vienmēr skan Baumaņu Kārļa komponētā valsts himna. Dievs, svētī Latviju!

**Decembris - Limbaži IR PATEICĪGI**

Limbaži ir pateicīgi! Decembris ir mēnesis, kuru pavadām pateicības sajūtās

Pateicība. Pateikt paldies. Pateikties.

Pamanīt un izjust pateicību par to, kas dots ikdienas skrējienā, sākot ar smaidu no līdzcilvēka un beidzot ar lielajiem skaistajiem notikumiem un galu galā tik pašsaprotamo spēju redzēt, lasīt, sajust, izgaršot, saost, būt – tas viss paver durvis uz daudz laimīgāku, veselīgāku un brīnišķīgāku dzīvi.

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| 27.novembris | Baumaņu Kārļa laukums | Limbažu Ziemassvētku egles iedegšana, tradicionāli 1.adventē. | Pasākums plānots 2022.gada Limbažu KN budžetā. | Pasākumu apmeklēja ap 1500 apmeklētājiem, 2023.gadā plānot arī Ziemassvētku tirdziņu. |
| 9.decembris | Limbažu kultūras nams | Ar saknēm limbažniece **Venta Kocere** sadarbībā organizēja izstādi “Ar Ukrainu sirdī” 🇺🇦 | Budžets plānots 2022.gada Limbažu kultūras nama budžetā, | Sadarbība ar populāriem limbažniekiem/ iesaistīti aktivitātēs. |
| 16.decembris -26.decembris | Limbažu Vienības parks | “ Gaismas nedēļa” sadarbībā ar gaismas mākslinieku. | Pasākums finansēts no Limbažu novada Kultūras pārvaldes budžeta | Vēlamies, lai svētku gaidīšanas laikā, cilvēki ejot parkā piestāj, ieelpo, padomā un pateicas par visu, kas katram ir šobrīd, novērtē ikdienā pašsaprotamas lietas, priecājas, ka mēs esam šeit un tagad |
| 26.decembris | Limbažu kultūras nams | Koncerts “ Stāsts gada garumā” Vai zini, kas ir mīlestība. Rēzija Kalniņa, Ainārs Rubiķis | Finansējums plānots Limbažu KN budžetā. | IR pateicīgi. Izdevās uzburt šo sajūtu Limbažos. |

**Janvāris -** **Limbaži IR ATVĒRTI**

Janvāris, iesācies jauns gads, esam atvērti jaunām idejām un iespējām!

Šajā mēnesī esiet atvērti jaunajam, sāciet jaunu apņemšanos, jaunu hobiju. Varbūt dodieties uz jaunu kafejnīcu vai restorānu, nogaršojiet ko jaunu. Apmeklējiet koncertu, teātra izrādi vai muzeju, kurā neesat bijis. Esiet atvērti jaunām lietām, jaunām draudzībām vai jauniem darbiem!

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| Janvāris | Limbažu muzeja āra vitrīna- kiosks | Izstāde | Ekspozīcija un izdevumi no Limbažu muzeja budžeta līdzekļiem. | Sniegu esam sagaidījuši!  Centra kioskā jauna ekspozīcija. Ziemas priekiem – koka slēpes ar stiprinājumiem un spriegotājiem. Izturīgas, apkaltas ragaviņas. Slidas visiem gadījumiem un visa veida zābakiem. |
| 20.janvāris | Limbažu novada domes ēka/lielā zāle | “80.min.apkārt zemeslodei”  Piedalās Limbažu novada MMS Aloja, Staicele, Salacgrīva, Limbaži. | Pasākums tradicionāls, Izdevumi pie Limbažu MMS skolas, reprezentācija no SAB 4.gab.maisiņi. | Pasākumu saturs pārdomāts, jāorganizē biežāk šādi pasākumi, lai varētu pilnveidot uzvedības kultūru. Pietrūka L800 banneris uz skatuves, apskaņošana. |
| 22.janvāris | Limbažu Lielezers | Lielezera Lielsēde | Pasākums plānots pie aģentūras budžeta LAUTA/ALDA | Publicitāte L800 |
| 28.janvāris | “ Ceļā uz Dziesmu un deju svētkiem” | Limbažu KN | Pasākums plānots Limbažu KN budžetā. | Limbažu burvīgie dejotāji, skaists koncerts. |
| 28.janvāris | Limbažu Galvenā bibliotēka | Gleznu izstādes "Senais, mainīgais un skaistais" noslēguma pasākumu | Budžets plānots LGB budžetā. | Limbažu lauku sieviešu apvienības “Lemisele” gleznu izstāde, Limbažu cilvēks, darošais, u.tt. |

**Februāris - Limbaži IR MĪLESTĪBA** Mīlestībai definīcijas nav, tai nav robežu. Mīlestība nekad nebeidzas.

Meitenes un zēna mīlestība, jaunība.. mātes, tēva rūpes un gādība, vecmāmiņas stāsti par dzimto pilsētu, nobrāzti ceļi, trakulīgs brauciens ar velosipēdu, hobiji... sniegotais Priežkalniņš, Lielezers… vēl un vēl…

Februāris, pateicoties mīlestības svētkiem, jau sen tiek uzskatīts par mīlestības mēnesi. Atcerēsimies, ka mīlestība ir visur, tikai to vajag saskatīt un lolot!

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| 14.februārī | Limbažu kultūras nams | Biedrības Limbažu foto klubs izstāde “ Mūsu novads foto kluba objektīvā” | Limbažu k.n. budžets. | Talantīgie limbažnieki un Limbažu novada cilvēki! |
| 1.februāris- 28.februāris | Limbažu Galvenajā bibliotēkā | Limbažnieces - mākslinieces Katrīnas Alutes | LGB budžets | Limbažnieki, radošie, darošie cilvēki. |
| 1.februāris-28.februāris | Limbažu jaunieši.(Madara Skrastiņa) | Konkurss ar pastkartēm. | LJC budžets. | Jaunieši izveido pastkartītes un publicē sociālajos tīklos. |
| 11.februāris | Limbažu vidusskola . | “Mēs mīlam basketbolu” | OC Limbaži. | Paredzēti arī konkursi spēlētājiem un skatītājiem. |
|  |  |  |  |  |

**Marts - Limbaži IR DARBĪGI**

Limbaži ir darbīgi visās jomās. Esam darbīgi sportojot , gatavojot putnu būrīšus , muzicējot , darbojoties vietējās kopienās. Esam darbīgi darot ikdienas darbu – ceļot vai remontējot māju, iznēsājot avīzes un vēstules, tirgojot maizi un radot brīnumgardas lietas virtuvē…. Darbīgi ir mūsu ceļinieki, celtnieki, kokapstrādes un visi citi uzņēmumi…Limbaži ir darbīgi…

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| Marta mēnesī | Limbaži | Putnu būrīšu kopīga gatavošana | Limbažu novada jauniešu centrs. | Izveido pēc iespējas lielāku skaitu putnu būrīšus. |
| 1. marts | Limbažu Olimpiskā centra “Limbaži” hallē | OC Limbaži/Lauvas kausa izcīņa telpu futbolā. | OC Limbaži. | www.oclimbazi.lv |
| Marta mēnesī | Limbažu galvenā bibliotēka | Limbažu novada speciālās pamatskolas audzēkņu radošo darbu izstāde. | Limbažu bibliotēka. | Mūsu darbīgie un talantīgie bērni. |
| 9.marts – 10.marts | Limbažu kultūras nams | XVI Viktora Ņikandrova Starptautiskais akordeonistu festivāls | Limbažu mūzikas un mākslas skola | Mūsu darbīgie bērni ,kopā ar kolēģiem no citām valstīm. |

**Aprīlis - Limbaži IR KRĀSAINI**

Izkrāsosim un sakopsim mūsu mīļos Limbažus! Atvērsim sirdis un prātus krāsu burvībai…Aprīlis nāk ar pavasara smaržu, nokusis sniegs, priecīgāks prāts, laiks izkrāsot dzīvi un pilsētu…

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| 10.aprīlis | Limbaži | **Lieldienas.** | Limbažu kultūras nams. | Izkrāsosim Lieldienas visi kopā |
| 4.aprīlis | Limbažu galvenā bibliotēka | Latviešu grāmatai 500! | Limbažu galvenā bibliotēka | LGB projekta “Izdevējdarbība Limbažos un apkārtnē cauri gadsimtiem” |
| 28.aprīlis | Limbažu novada pašvaldības Lielajā zālē. | “Es jau protu” | Limbažu mūzikas un mākslas skola. | LMMS nodaļu pirmklasnieku koncerts- izstāde. |
| Aprīlis | Mazezera Hanzas parka  “ Kliņģerīšu pļava” | Mazezera Hanzas parka  “ Kliņģerīšu pļava” | Lauta  Limbažu apvienības pārvalde | Kliņģerīti īpašs augs, ko lieto ārstniecībā, konditorejā. |
| marts - aprīlis | Limbažu novada domes foajē. | Čaklo limbažnieču izstāde “ Satiec savu meistaru un Limbaži 800 ietvaros” | Sadarbībā ar biedrību 9Arodi | rakstainās, ziedainās jostas segas, lakati u.c. |

**Maijs - Limbaži IR MĀJAS**

Mājas, kur atgriežamies pēc dienā paveiktajiem darbiem, pēc tāla ceļojuma vai ilgstošas prombūtnes... Limbaži ir mājas katram mazajam pilsētas ķiparam un sirmajai māmuļai, kura tik ļoti gaida savus bērnus pārnākam. Mājas ir vieta, kur dzied dvēsele un sirds, kur mēs ikviens jūtamies vislabāk, vismierīgāk, kur esam laimīgi.

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| 4.maijs | Burtnieku kvartāls | 4.maijs – mūsu valsts Latvija | Limbažu KN | Visi kopā ,kā mājās pie balti klātiem galdiem svinēsim.  Vietējās patriotes Anitas Mellupes grāmatas atvēršana. |
| 14.maijs | **Limbaži** | Ģimeņu sporta diena | Limbažu OC | Limbaži ir mājas .Mājas ir tur, kur ir ģimene .Šī pasākuma mērķis ir saliedēt ģimeni ,likt darboties un aktīvi kopā pavadīt laiku .Stipras ģimenes ir mūsu pamats. |
| 11.maijs | Limbažos BAUMAŅU Kārļa laukumā | Baumaņu Kārlim 188 | Limbažu KN | Limbažos satiekas labākie no labākajiem. Godinām Latvijas valsts himnu. |
| 29.maijā | Limbažu kultūras nams | “Lielkoncerts” | Limbažu MMS | Noslēguma un atskaites koncerts ,par padarīto un paveikto. |

**Jūnijs - Limbaži IR LĪKSMI**

Līksmosim Jāņu nakts burvībā un Vispārējos latviešu dziesmu un deju svētkos.

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| 3.jūnijs | Limbažu estrāde | “Jampadrača deju svētki” | Limbažu KN. | Lepnums par latviešu skatuves deju. |
| 9.jūnijs – 10.jūnijs | Olimpiskā centra “Limbaži” airēšanas bāzē | “Sudraba airi 2023” | Limbažu OC | Starptautiskās smaiļošanas un kanoe airēšanas sacensības .Limbaži līksmo kopā ar mūsu sportistiem. |
| 22.jūnijs | Limbažu estrādē | Jāņu ielīgošana | Limbažu KN | Limbažnieki līksmo brāļu Auzānu ballītē. |
| Jūnijs | Limbažu muzejā | Baumaņu Kārļa istabā izstāde Dziesmu un deju svētkiem. | Plānots 2023.gada budžetā. | Par godu Dziesmu svētkiem 150 un mūsu Baumaņu Kārlim 188. Dievs svētī Latviju |
| 28.jūnijs | Limbažu KN | Izstāde “”Limbaži mainīgie un krāsainie” | Limbažu KN | Limbažu mākslinieku izstāde. |
| 18.jūnijs.  Jūnijs | Burtnieku kvartāls  Radošais burtnieku kvartāls, Lauta | Peoniju svētki  Brīvās klavieres | Lauta  Lauta | Ikgadēja tradīcija/ dārzi  Lauta( Klavieres Burtnieku kvartālā) |

**Jūlijs - Limbaži IR ZIEDOŠI**

Limbaži ir uzziedējuši .Krāšņie laukumi un skvēri “skan” no puķu bagātības. Zied Limbaži un dzied Rīgā Vispārējos Latviešu Dziesmu un deju svētkos.

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| Jūlijs | Limbažu galvenā bibliotēka | Limbažu MMS audzēkņu darbu izstāde | Limbažu galvenā bibliotēka | Mūsu Limbažu talantīgie bērni. |
| 23.jūlijs | Limbaži | “Kas dārzā?” | Limbažu KP | Iepazīsim mūsu Limbažu košas un sakoptos dārzus. |
| 29.jūlijs | Limbažu estrāde | Grupa “Skyforger”  Folkloras kopa “Delve”  Deju uzvedums “Cik saules mūsos” | Limbažu KN | Limbaži 800! |
| Jūlijs | Neatkarības cīņu dalībnieku piemineklis | Pieminekļa autoram Paulam Kundziņam – 150!  Viņa izveidotajam piemineklim – 100! | Limbažu muzejs | Bez vēstures nav nākotnes. Tiks veidota planšete pie luterāņu baznīcas, informācijai par svarīgo vēstures notikumu. |

**AUGUSTS – LIMBAŽIEM IR 800 Svētku nedēļa - kulminācijas 29.jūlijs – 6.augusts**

Viss ir sagatavots. Limbaži zum kā bišu spiets. Bagātīgā svētku programma. Tikai priecāties un priecāties!

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| 3.augustā | Burtnieku kvartāls | Koncerts “Zemītis un draugi” | Limbažu KN | Limbaži 800! |
| **4.augustā, 5.augustā** | **Limbaži** | **Limbaži 800!**  **Koncerti!**  **Svētku gājiens!** | **Limbažu KN** | **Limbaži 800!** |
| 5.augusts | Vienības parkā. | Ģimeņu diena | LGB | Papildinās bērnu pilsētiņu, kura būs Vienības parkā |
| 18.augusts | Limbaži (Madara Skrastiņa) | Jauniešu diena “Rampa” | Limbažu jauniešu centrs. | Mūsu Limbažu jaunieši – jaunie un talantīgie. |
| **Augusts** | Limbažu BJC | **Limbaži 800 minūtēs** | Limbažu BJC | Meistarklases. |
|  |  |  |  |  |
|  |  |  |  |  |

**SEPTEMBRIS - Limbaži IR GUDRI**

Bērni mūsu nākotne. Tie ir viņi, kuri dejos, dziedās spēlēs teātri. Turpinās mūsu Latvijas nemateriālo mantojumu. Limbaži ir gudri visās savās izpausmēs.

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| Septembris | Limbažu galvenā bibliotēka | **Grāmatu diena.** | Limbažu galvenā bibliotēka. | Grāmata mūsu gudrības krātuve. |
| Septembrī | Limbažu kultūras nams | Starptautiskā mūzikas diena Limbažos | Limbažu MMS.  |Limbažu KN | Bijušo audzēkņu -tagadējo profesionāļu veltījums Limbažiem. |
| 5.septembris | Burtnieku kvartāls/Baumaņu Kārļa laukums | “ Brīvdabas kino” | Plānotas pie Limbaži 800 budžeta pieprasījuma. | Zane Balčus. BALTIJAS JŪRAS DOKUMENTĀLO FILMU FORUMS, filmas skatīšanās un tikšanās ar filmu autoru Limbažos. |
|  |  |  |  |  |
|  |  |  |  |  |

**OKTOBRIS - Limbaži IR RAŽENI**

Ražas novākšanas mēnesis. Dārzi ienes augļus. Sirds piepildās ar labi paveikta darba sajūtām.Limbaži ir raženi savā dvēselē un garā, milzīgs spēks un gandarījums par paveikto un apņēmīga enerģija turpināt bagātināt sevi un savu pilsētu…

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| Oktobrī | Limbažu KN | Atskatīšanās uz Limbažiem 800!  Izstādes!  Koncerti!  Kopā būšana! | Limbažu k/n | Mēs Limbažnieki esam vareni un diženi! |
| Oktobris | Alojas “ Kartupeļu festivāls” | Tirgus, “Kartupeļu festivāls” | Alojas K.N. | Publicitāte, Alojā. |
| 15.oktobris. | Lielezers | Spiningošanas noslēgums | Plānots gada budžeta | Makšķerēšana |
|  |  |  |  |  |

**NOVEMBRIS - Limbaži IR SILTI** (nobeigums - sākums. Jaunā Limbažu novada svētki 2024.gadā un tradicionāli, katru gadu)

18.novembris.

Latvijas Republikas proklamēšanas diena. Svētki, kur katra Limbažnieka sirdī plīvo sarkanbaltsarkanais karogs .Siltas un atvērtas ir mūsu sirdis, esam piedzīvojuši un kopā radījuši brīnišķīgu sajūtu gadu sev un savai pilsētai. Pateicība visiem, visiem, kas to radīja un turpinās darīt nākotnē. Lai gaismas un siltuma piepildīts ceļš mūsu pilsētai, novadam un ikvienam no mums…

|  |  |  |  |  |
| --- | --- | --- | --- | --- |
| **Datums** | **Vieta** | **Pasākums** | **Izmaksas** | **Piezīmes** |
| 18.novembris | Limbažu kultūras nams | “Ar Latviju sirdī” | Limbažu KN | Godināsim labākos!  Mūsu amatierkolektīvu koncerts! |
| Izstāde | Limbažu kultūras nams | “ Limbaži IR SILTI’ | Plānots L800 budžeta projektā | 800 zeķes ar stāstu. |

* *LIMBAŽI 800 PLĀNS VAR TIKT PAPILDINĀTS VAI MAINĪTS*
* *Kulminācijas nedēļas norise no 29.jūlijam līdz 6.augustam. Tiks īstenoti dažādi projekti.*